CELEX: 32012R1192
Language: el
Date: 2012-12-12 00:00:00
Title: Κανονισμός (ΕΕ) αριθ. 1192/2012 της Επιτροπής, της 12ης Δεκεμβρίου 2012 , περάτωση της καταγραφής των εισαγωγών αναπτήρων τσέπης, με πυρόλιθο, αερίου που δεν ξαναγεμίζουν και αποστέλλονται από το Βιετνάμ, είτε δηλώνονται ως καταγωγής Βιετνάμ είτε όχι, η οποία επιβάλλεται από τον κανονισμό (ΕΕ) αριθ. 548/2012

13.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 340/37
            
         ΚΑΝΟΝΙΣΜΌΣ (ΕΕ) αριθ. 1192/2012 ΤΗΣ ΕΠΙΤΡΟΠΉΣ
   της 12ης Δεκεμβρίου 2012
   περάτωση της καταγραφής των εισαγωγών αναπτήρων τσέπης, με πυρόλιθο, αερίου που δεν ξαναγεμίζουν και αποστέλλονται από το Βιετνάμ, είτε δηλώνονται ως καταγωγής Βιετνάμ είτε όχι, η οποία επιβάλλεται από τον κανονισμό (ΕΕ) αριθ. 548/2012
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (ο «βασικός κανονισμός»), και ιδίως το άρθρο 14,
   Κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   1.   Έρευνα κατά της καταστρατήγησης και καταγραφή των εισαγωγών
   
   
               (1)
            
            
               Στις 26 Ιουνίου 2012, με τον κανονισμό της (ΕΕ) αριθ. 548/2012 (2), η Επιτροπή άρχισε έρευνα όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 1458/2007 του Συμβουλίου (3) στις εισαγωγές αναπτήρων τσέπης, με πυρόλιθο, αερίου που δεν ξαναγεμίζουν, καταγωγής Λαϊκής Δημοκρατίας της Κίνας, από τις εισαγωγές αναπτήρων τσέπης, με πυρόλιθο, αερίου που δεν ξαναγεμίζουν και αποστέλλονται από το Βιετνάμ, είτε δηλώνονται ως καταγωγής Βιετνάμ είτε όχι. Επίσης, με τον εν λόγω κανονισμό υποβλήθηκαν οι προαναφερόμενες εισαγωγές στην καταγραφή.
            
         
               (2)
            
            
               Ο παρών κανονισμός δεν προδικάζει τα συμπεράσματα της έρευνας που άρχισε με τον κανονισμό (ΕΕ) αριθ. 548/2012.
            
         2.   Περάτωση της καταγραφής
   
   
               (3)
            
            
               Δεδομένης της εκπνοής των μέτρων αντιντάμπινγκ που επιβλήθηκαν στις εισαγωγές αναπτήρων τσέπης με πυρόλιθο, αερίου που δεν ξαναγεμίζουν καταγωγής Λαϊκής Δημοκρατίας της Κίνας (4), η καταγραφή των εισαγωγών αναπτήρων τσέπης, με πυρόλιθο, αερίου που δεν ξαναγεμίζουν και αποστέλλονται από το Βιετνάμ, είτε δηλώνονται ως καταγωγής Βιετνάμ είτε όχι, πρέπει, ως εκ τούτου, να συνεχιστεί,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι τελωνειακές αρχές καλούνται να παύσουν την καταγραφή των εισαγωγών που διεξάγεται σύμφωνα με το άρθρο 2 του κανονισμού (ΕΕ) αριθ. 548/2012.
   Άρθρο 2
   Ο παρών κανονισμός αρχίζει να ισχύει στις 14 Δεκεμβρίου 2012.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Δεκεμβρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 343 της 22.12.2009, σ. 51.
   
      (2)  ΕΕ L 165 της 26.6.2012, σ. 37.
   
      (3)  ΕΕ L 326 της 12.12.2007, σ. 1.
   
      (4)  ΕΕ C 382 της 12.12.2012, σ. 12.